stanford-oval/wikipedia huggingface dataset:
סיסמת השבוע

"לכולנו יש רק מטרה אחת... ניצחון בכל מחיר!" (29 באפריל 1942)
"היהודי קאופמן מנצח!" (19 באוגוסט 1942)
סיסמת השבוע (בגרמנית: Parole der Woche) היה עיתון קיר שהוציאה לאור מחלקת התעמולה של המפלגה הנאצית מ-1937 עד 1943. ההיסטוריון ג'פרי הרף מתאר את "סיסמת השבוע" בתור "ההיבט הנפוץ והפולשני ביותר במתקפה החזותית של הנאציזם... שום צורה של תעמולה חזותית נאצית לא תרמה תרומה כה מכרעת להצגת אירועי השעה על ידי המשטר".
הקמה

הרף טוען שהאמן הנאצי הנס שווייצר (אנ') השפיע על הקמת "סיסמת השבוע". דף זה החל להתפרסם באוקטובר 1937. מאמר ב-Unser Wille und Weg, "רצוננו ודרכנו", העלון הפנימי של ה-RPL, משרד התעמולה הנאצי (Reichspropagandaleitung der NSDAP), קבע ביוני 1936:
"אסור ש'סיסמת השבוע' ייעדר משום מקום! זהו עיתון הקיר הרשמי היחיד של ה-NSDAP. הוא מציג את המילים המאוחדות שפרסמה מנהלת התעמולה של הרייך, מילים המתייחסות לאירועים הפוליטיים החשובים ביותר. ... 'סיסמת השבוע' חייבת לחדור לכל קהילה בעם."
ב-23 בספטמבר 1939, זמן קצר לאחר פרוץ מלחמת העולם השנייה, הדגיש שר התעמולה הנאצי יוזף גבלס את חשיבות הכרזות למאמצי התעמולה הנאצית: "מעל הכל - סיסמת השבוע".
נושאים והשפעה

"סיסמת השבוע" שילב סגנונות מרובים, כולל מאמרי מערכת, עלונים, פוסטרים ועיתונות צהובה. האנטישמיות הייתה שולית ב"סיסמת השבוע" אך מ-1940 הפכה לנושא מרכזי. שליש מהפוסטרים מ-1941 עד 1943 ביטאו אנטישמיות.<ref<Bytwerk, Randall L. (2005). "The Argument for Genocide in Nazi Propaganda". Quarterly Journal of Speech. 91 (1): 37–62. doi:10.1080/00335630500157516.</ref> שישה גיליונות עסקו בנושא "גרמניה חייבת להיכחד!" כשהכוונה הייתה לכוונה-לכאורה של היהודים ובעלות הברית להשמיד את האוכלוסייה הגרמנית. הכרזות האשימו שוב ושוב את היהודים בפתיחת המלחמה ובכוונתם להשמיד גרמנים. ביום שלפני הכרזת המלחמה של גרמניה הנאצית נגד ארצות הברית, פרסם "סיסמת השבוע" גיליון עם תרשים המראה את הקונספירציה היהודית הבינלאומית לכאורה שחיברה את רוזוולט, צ'רצ'יל וסטלין. הרף טוען כי לגרמנים שלא היו להם מקורות מידע אחרים, "התמונה והטקסט של עיתון הקיר הציעו הסבר משכנע לכאורה כיצד היהודים, שהיו כה מועטים, הצליחו כל כך בתכנון זממם נגד גרמניה".  בכרזה זו ואחרות שולבה אנטישמיות עם אנטי-אמריקניות, אנגלופוביה ותאוריית הקשר של הבולשביזם היהודי.
הכרזות פורסמו בגודל של 54 על 135 ס"מ, או לחלופין מטר על 2.12 מטר. הם תוכננו כך שייקראו על ידי מספר אנשים בו-זמנית ממרחק של כמה מטרים והשתמשו בצבעים ובגרפיקה כדי למשוך תשומת לב. לצד הכרזות פרסמה המפלגה הנאצית גרסאות מיניאטוריות בגודל קלפי משחק, שצורפו לעיתים קרובות לעלוני התקשורת הרשמית. כ-125,000 עותקים בגודל כרזה הודפסו מכל גיליון ופורסמו ב"כל מקום ציבורי שניתן להעלות על הדעת", כך שלדברי הרף, אנשים בגרמניה "לא יכלו להימנע" מלראות אותו. באביב ובקיץ 1940 דיווחה המפלגה הנאצית כי היו 63,121 הזמנות לכרזה: 34,635 מ"חזית העבודה הגרמנית" של רוברט ליי, 10,940 מארגוני רופאים ו-5,960 מבעלי ברים, מסעדות ועסקים דומים.
ב-5 במאי 1943 הודיעה מנהלת התעמולה של הרייך למשרדי התעמולה האזוריים כי היא מסיימת את הפקת "סיסמת השבוע" בשל דרישות התקציב של המלחמה וגיוס חברי מפלגה נוספים לשירות צבאי.
הכרזות נודעו בשימוש הרב בסימני קריאה, סימן היכר של צורת השפה הגרמנית בה השתמש המשטר הנאצי.
שימוש-נגד

מ-1942 עד 1945, גרסאות מוקטנות מזויפות הופקו כתעמולה שחורה על ידי מנהל הלוחמה הפוליטית והושלכו על ידי מטוסי בעלות הברית מעל גרמניה. ב-11 במרץ 1943, מטוסי בעלות הברית הפיצו עלון על הניצחון הגרמני:
"מכה על מכה חובטים הכוחות המזוינים הגרמניים באויבינו ביבשה, בים ובאוויר! מאז תחילת מתקפות האביב, מסיום הלחימה בחצי האי קרץ' ועד לסיום הקרב על סטלינגרד, נהרגו 960,000 חיילים גרמנים. מתחילת המערכה הרוסית ב-22 ביוני 1941 אבדו 4,600,000 חיילים גרמנים בהרוגים, פצועים קשה או נעדרים. בית הקברות שנכבש לאחרונה על ידי חיילינו ב-1942 ברוסיה הסובייטית גדול יותר מהאי הבריטי.
מנהל לוחמת התעמולה, ספטון דלמר, כתב שהעלון הזה הוא פרודיה מכוונת על עלון אמיתי דומה של "סיסמת השבוע", שדיבר על ניצחונות גרמנים ממשיים. בסוף 1943, אחד העלונים הללו כלל ציטוט שיוחס להיטלר: "אם העם הגרמני יתמוטט תחת הנטל הנוכחי שלו, לא הייתי מזיל עליו דמעות - זה גורל שיגיע לו..."  ב-1944, עלון אחד קבע "אנחנו רוצים מנהיג בחסדי אלוהים ולא רוצח מברכטסגאדן [טירת הנופש של היטלר]!" סיסמה זו הפכה פופולרית בקרב גרמנים אנטי-נאצים וכאלו שראו במלחמה חסרת סיכוי.
לקריאה נוספת

Gjems-Onstad, Erik (1981). Psykologisk krigføring i Norge: Durham – hemmelige operasjoner i Trøndelag mot tysk okkupasjonsmakt 1943–45 (בנורווגית). Sollia. ISBN 978-8290346015.
Herf, Jeffrey (2006). The Jewish Enemy: Nazi Propaganda during the World War II and the Holocaust. Harvard University Press. ISBN 978-0674038592.
Heyen, Franz Josef (1983). Parole der Woche: eine Wandzeitung im Dritten Reich 1936–1943 (בגרמנית). Deutscher Taschenbuch Verlag. ISBN 978-3423029360.
Schmidt, Palle (1982). Sort propaganda (בדנית). Frihedsmuseets Venner. OCLC 895020078.
הערות שוליים

↑  "USHMM Artifact Gallery: Slogan of the Week". www.ushmm.org. נבדק ב-9 באוקטובר 2020. {{cite web}}:  (עזרה)
1 2 3  Herf 2006, p. 14.
↑  Bytwerk, Randall L. (2015). "Believing in "Inner Truth": The Protocols of the Elders of Zion in Nazi Propaganda, 1933–1945". Holocaust and Genocide Studies. 29 (2): 212–229. doi:10.1093/hgs/dcv024.
↑  Herf 2006, p. 29.
↑  Jeffrey Herf, The Jewish Enemy: Nazi Propaganda during the World War II and the Holocaust., Harvard: Harvard University Press, 2006
1 2  Herf 2006, p. 31.
1 2  Herf 2006, p. 30.
↑  Bytwerk, Randall L. (2015). "Believing in "Inner Truth": The Protocols of the Elders of Zion in Nazi Propaganda, 1933–1945". Holocaust and Genocide Studies. 29 (2): 212–229. doi:10.1093/hgs/dcv024.
↑  Bytwerk, Randall L. (2015). "Believing in "Inner Truth": The Protocols of the Elders of Zion in Nazi Propaganda, 1933–1945". Holocaust and Genocide Studies. 29 (2): 212–229. doi:10.1093/hgs/dcv024
1 2  Bytwerk, Randall L. (2005). "The Argument for Genocide in Nazi Propaganda". Quarterly Journal of Speech. 91 (1): 37–62. doi:10.1080/00335630500157516.
↑  Herf 2006, pp. 109–110.
↑  Herf 2006, pp. 128–129.
↑  "Nazi propaganda poster entitled, "Das judische Komplott" ("The Jewish Conspiracy"), issued by the "Parole der Woche," a wall newspaper (Wandzeitung) published by the National Socialist Party propaganda office in Munich". United States Holocaust Memorial Museum. נבדק ב-9 באוקטובר 2020. {{cite web}}:  (עזרה)
↑  Herf 2006, p. 130.
↑  Herf 2006, pp. 142–143.
↑  Michel, Lutz P. (1984). "Heyen, Franz-Josef (Hg.): Parole der Woche". Medienwissenschaft: Rezensionen. 1 (1): 30–32. doi:10.17192/ep1984.1.7416.
↑  Herf 2006, pp. 28, 30.
↑  Herf 2006, pp. 14, 28.
↑  Herf 2006, p. 32.
↑  Heine, Matthias (2020). "Kontaminierte Sprache Das Fortleben des NS-Deutsch nach 1945" (PDF). Einsicht: Bulletin des Fritz Bauer Instituts: 66–75. ISSN 1868-4211.
↑  Richards, Lee (2004). "lack Propaganda – Parole der Woche – WWII Forged German postage stickers". PsyWar.Org. נבדק ב-31 במאי 2020. {{cite web}}:  (עזרה)
↑  Richards, Lee (2004). ""., lack Propaganda – Parole der Woche – WWII Forged German postage stickers, PsyWar.Org., ‏Retrieved 31 May 2020.
1 2 3 4  Richards, Lee (2004). "lack Propaganda – Parole der Woche – WWII Forged German postage stickers". PsyWar.Org. נבדק ב-31 במאי 2020. {{cite web}}:  (עזרה)
↑  Heyen 1983, p. 17.
↑  Mitchell, Arthur (2007). Hitler's Mountain: The Führer, Obersalzberg and the American Occupation of Berchtesgaden (באנגלית). McFarland. p. 62. ISBN 978-0786424580.
↑  Rigden, Denis (8 בנובמבר 2011). Kill the Fuhrer: Section X and Operation Foxley (באנגלית). The History Press. p. 185. ISBN 978-0752475745. {{cite book}}:  (עזרה)
"סיסמת השבוע" מבקר את הפצצת גרמניה כ"מעשה פלילי" (18 בנובמבר 1940)
"מי שעונד את הסימן הזה הוא אויב של עמנו", מתוך גיליון 1 ביולי 1942
גרסת זיוף "מכה על מכה"
עלון נגד היטלר, המכונה בו "הרוצח מברכטסגאדן"
סדרת ההישרדות

"סדרת ההישרדות" (באנגלית: Survivor Series) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בחודש נובמבר. האירוע הראשון של סדרת ההישרדות נערך לראשונה ב-26 בנובמבר 1987 באולם המדיסון סקוור גארדן. האירוע נמצא במקום השני באירועי השלם וצפה, שמשודרים לאורך השנים בהיסטוריית האירועים של ה-WWE ונחשב לאחד מארבעת האירועים הגדולים ביותר של הארגון ביחד עם רסלמניה, סאמרסלאם, והרויאל ראמבל.
היסטוריה

האירוע הראשון נערך בשנת 1987 בזכות הצלחתה של רסלמניה 3, כשה-WWF רצו להרחיב את הפוטנציאל שלהם בשוק אירועי השלם וצפה. האירוע הראשון היה ממוקד סביב הריב בין האלק הוגאן ואנדרה הענק, כשהם נאבקו קודם לכן ברסלמניה 3.
סדרת ההישרדות הייתה מתוכננת להיווצר סביב חג ההודיה, כאשר שמונת האירועים הראשונים שלו אכן נערכו בתאריכי החג. בשנת 1995, האירוע עבר לימי ראשון.
האירוע מאופיין בקרבות הדחה של ארבעה נגד ארבעה או חמישה נגד חמישה. קרבות אלו נקראים "קרבות הדחה" וזכו גם לכינוי "קרבות סדרת ההישרדות".
שנת 1992 הכילה רק קרב הדחה אחד. האירוע של שנת 1997 היה מפורסם בעיקר בגלל סיפור "הדפיקה במונטריאול", לעומת זאת האירוע של שנת 1998 היה היחיד שלא הכיל קרב הישרדות אחד, במקום זאת האירוע התמקד בטורניר הדחות לקבוע מי יהיה אלוף ה-WWF. האירוע של שנת 2002 התאפיין בהופעת הבכורה של קרב תא ההדחות.
מאז פיצול המותגים בשנת 2016 ל-Raw וסמאקדאון, שבהם המתאבקים ייחודים לכל מותג משלו, נוצרה יריבות המאופיינת בין Raw וסמאקדאון, שבה כל האלופים ממותג אחד מתחרים מול האלופים המקבילים להם במותג הנגדי. בנוסף לקרבות אלו, ממשיכים להתנהל קרבות הדחה של חמישה נגד חמישה בין המותגים כמיטב המסורת.
DVD על היסטוריית האירוע

ה-WWE שחררו ב-3 בנובמבר 2009, DVD על סדרת ההישרדות שנקרא "סדרת ההישרדות - האנתולוגיה השלמה", בו נכללים כל המופעים מ-1987 עד 1996.
תפאורת הבמה של סדרת ההישרדות 2005
סנאי פרבו

| סנאי פרבו |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
סוג:: Callosciurus
מין:: סנאי פרבו
שם מדעי
 Callosciurus prevostii ‏דמארה, 1822
תחום תפוצה


סנאי פרבו (שם מדעי: Callosciurus prevostii) הוא מין של מכרסם ממשפחת הסנאיים ותת־המשפחה סנאים יפים. הוא חי בדרום-מזרח אסיה בחצי האי המלאי, סומטרה ובורנאו, והועבר על ידי האדם גם לאי סולאווסי. הוא נקרא על שמו של הגאולוג הצרפתי לואי קונסטאן פרבו (צר').
מאפיינים

אורכו של הסנאי ללא הזנב 20 עד 27 סנטימטרים, ומשקלו 250 עד 500 גרמים. הוא בעל פרווה בצבע שחור, ירכיים ולחיים בצבע לבן ורגליים בצבע אדום. הסנאי שוכן עצים ביערות הגשם של דרום-מזרח אסיה וניזון בעיקר מפירות עץ הדוריאן, אגוזים, זרעים, ניצנים, פרחים אך גם מחרקים וביצים.
לאחר היריון שאורכו עד שלושה שבועות נולדים 1 עד 3 צאצאים. הטורפים העיקריים של הסנאי הם עופות דורסים, נחשים וחתוליים. הסנאי נמצא על פי הרשימה האדומה של IUCN במצב השימור ללא חשש עקב תפוצה רחבה ונוכחות במספר רב של אזורים מוגנים אך הוא עלול להיפגע מבירוא יערות וציד.
גלריה

ציור משנת 1855
הערות שוליים

↑  סנאי פרבו באתר הרשימה האדומה של IUCN
↑  Peter W. W. Lurz, Isabella Fielding, Virginia Hayssen, Callosciurus prevostii (Rodentia: Sciuridae), academic.oup.com, ‏16 ביוני 2017
↑  Cassola, F. הרשימה האדומה של IUCN ‏, Prevost's Squirrel (Callosciurus prevostii) ‏, IUCN‏, ‏19 בפברואר 2016
סנאי ורוד

| --- | --- |
אין תמונה חופשית
 נתונים
 מרכיבים:  1 אמרטו, 1 ליקר קקאו בהיר, 1 שמנת דש גרנדין
 אופן ההכנה:  מנערים את המרכיבים בשייקר
 כוס:     קוקטייל
סנאי ורוד (באנגלית: Pink Squirrel) הוא קוקטייל המורכב מ-60 מ"ל ליקר קקאו בהיר, 60 מ"ל ליקר אמרטו, 60 מ"ל שמנת ודש גרנדין. את כל המרכיבים מוזגים לשייקר עם קרח, מנערים היטב ומוזגים לכוס קוקטייל.
הקוקטייל נוצר בתחילת 1940 במילווקי. טעם מתוק ומראה מהנה עשה את זה קוקטייל פופולרי מאוד במשך כמה עשורים.
במקור המשקה מכיל קרם דה נואיו (באנגלית: crème de noyaux) אך כיוון שקשה להשיגו מוחלף היום באמרטו.
מקור השם

מקור השם הוא בשל הצבע הוורד של הקוקטייל המתקבל מן הגרנדין ובשל האמרטו, שאומנם מיוצר מגלעיני משמש, אך טעמו מזכיר שקדים, דבר המרמז על הסנאי.
בתרבות פופולרית

הסנאי הורוד הופיע בסרט קוקטייל עם טום קרוז ובסדרה נני עם פראן דרשר.
הערות שוליים

1 2 3  Ceara Milligan, What Is A Pink Squirrel And Where Was It Invented?, Mashed, ‏2021-06-03 (באנגלית אמריקאית)
↑  קולין גרהם, סנאי ורוד: מתכון קוקטייל זה מענג וורוד, באתר hiloved
| קוקטיילים |
| --- | --- | --- |
| סוגי קוקטיילים | קוקטייל יין • קוקטיילי שלהבת • קוקטיילי חנקן נוזלי • סאוור • פונץ' |  |
| ציוד וכלים לקוקטיילים | שייקר •  כפית בר • מבחש • מסננת קוקטיילים • מגרסת קרח • ג'יגר |  |
| עיטורי קוקטייל | דובדבן מסוכר • מטריית קוקטייל • קשית שתייה |  |
| סירופים וציוד נוסף | מי סוכר • גרנדין • מכונת קפה • מסחטה • בלנדר |  |
| כוסות לקוקטיילים |  כוס מרטיני •  כוס אולד פאשנד •  כוס ברנדי סניפטר •  כוס הייבול •    כוס יין •  כוס מרגריטה •  כוס קולינס •  כוס שמפניה |  |
| אחר | בר • מסיבת קוקטייל • פליירינג • מוזג • איגוד הברמנים הבינלאומי • אנגוסטורה ביטרס • שמלת קוקטייל |  |
ערך זה הוא קצרמרבנושא משקאות. אתם מוזמנים לתרום לוויקיפדיה ו.
סוף העונה (שיר)

| --- | --- |

 סינגל בביצוע גלי עטרי
 מתוך האלבום אמצע ספטמבר
 יצא לאור:  1986 
 סוגה:  מוזיקת פופ 
 שפה:  עברית 
 חברת תקליטים:  CBS ישראל
 כתיבה:  רוני ערן
 לחן:  יצחק קלפטר 
 
"סוף העונה" הוא פזמון שכתבה רוני ערן, הלחין יצחק קלפטר וביצעה גלי עטרי. הוא יצא לאור בשנת 1986.
רקע

השיר נכלל באלבום "אמצע ספטמבר" שהוציאה עטרי.
השיר דורג במקום הראשון במצעד הפזמונים השבועי של רשת ג. במצעד הפזמונים העברי השנתי של רשת ג' לשנת תשמ"ו (1986) דורג השיר במקום ה-20.
גלי עטרי סיפרה על השיר: "חיפשתי שירים ל'אמצע ספטמבר'. הלכתי לכל מיני יוצרים, גם אל יצחק קלפטר. שמעתי כמה שירים שלו גם את סוף העונה בעיבוד קצת ג'אזי. התעלפתי על הלחן. הלכתי עם הלחן לרחל שפירא. היא כתבה מילים יפות וקראה לזה 'סוף העולם', אבל הייתה לי בעיה עם הכבדות, אז לא לקחתי. באותה תקופה קיבלתי טקסטים מבחור, כך חשבתי, בשם רוני ערן. אני מתקשרת לרוני, עונה לי בחורה ואומרת, 'כן, אני רוני ערן'. אילן וירצברג במגע קסם הפך את השיר מסגנון ג'אז לבלדה. יום אחד דני רובס סיפר לי, 'אני נוסע ושומע שיר נפלא, עצרתי בדרך, שקעתי לתוכו, ובהשראתו כתבתי את 'נוסעת בעקבות האהבה' לורדינה כהן".
רונה קינן חידשה את השיר עבור האלבום "עבודה עברית" בשנת 2008.
הערות שוליים

↑   יצחק קלפטר - לעבר הטל הקריר, סרטון בערוץ "מוזיקה ישראלית", באתר יוטיוב (אורך: 03:29)
↑  רז שכניק, השירים שיביאו לך אהבה: הסודות מאחורי הלהיטים של גלי עטרי, באתר ynet, 1 בינואר 2021
| --- | --- |
בקרת זהויות :  MusicBrainz work: 27395fc2-4278-4830-9263-5f30a388b17b
סברינו וארלה

סברינו וארלה (בספרדית: Severino Varela;‏ 14 בספטמבר 1913 – 29 ביולי 1995) היה כדורגלן אורוגוואי, ששיחק בעמדת החלוץ. הוא גדול כובשי אורוגוואי בטורניר הקופה אמריקה בכל הזמנים עם 15 שערים.
ביוגרפיה

וארלה התחיל את הקריירה בשנת 1932 עם ריבר פלייט מונטווידאו. שלוש שנים לאחר מכן עבר לפניארול, שם היה חלק מהקבוצה שזכתה ארבע פעמים ברציפות בליגה האורוגוואית בין השנים 1935–1938. וארלה נרכש ב-1942 על ידי בוקה ג'וניורס הארגנטינאית תמורת 32,800 דולר, וכחלק מן העסקה העבירה בוקה ג'וניורס את השחקנים אמיל ולאפררה לפניארול.
בשנתו הראשונה בבוקה ג'וניורס המשיך לחיות ולעבוד באורוגוואי (לשם הגיע כל יום ראשון לאחר משחק). וארלה כבש שערים רבים בבוקה ג'וניורס באותה שנה וכתוצאה מכך המועדון הציע לו לחתום על חוזה חדש בתנאים טובים יותר, אך בתנאי היה עליו לעבור לגור בבואנוס איירס ולהתאמן עם שאר הקבוצה. וארלה סירב להצעה והסביר כי אינו יכול לעזוב את עבודתו הנוכחית, מכיוון שבניגוד לכדורגל, זה יהיה תפקידו למשך שארית חייו.
ככדורגלן וארלה היה עם משחק ראש מצוין, מיומנות בשליטה בכדור ובעל גישה עזה למשחק. בנוסף לכך, מעולם לא החטיא בעיטת עונשין. וארלה כבש בזמנו בבוקה ג'וניורס 43 שערים בשלוש שנים, 16 מהם הגיעו בראש, 14 מבעיטת עונשין (לא החטיא אף אחת) ו-13 משערי שדה.
וארלה זכה להכרה רבה מצד אוהדי בוקה ג'וניורס בזכות שעריו נגד היריבה הגדולה ריבר פלייט (נגדה ערך שישה משחקים וכבש חמישה שערים). במשחק ליגה נגדם ב-26 בספטמבר 1943 קבע מהפך עם שני שערים וניצחון 1–2. הוא הבקיע במשחק זה את שערו המפורסם ביותר, כאשר נכנס לרחבה בעת מסירה ארוכה של קרלוס סוסה והבקיע בנגיחה לפני שהכדור יצא מהמגרש. וארלה השלים איתה שתי זכיות ליגה רצופות בשנת 1944, ולאחר מכן המועדון שאל על המשכורת שרוצה להרוויח ובתגובה אמר: "אני לא אקח את הכסף שאינני יכול להרוויח בזכות עצמי". הוא עזב את בוקה ג'וניורס כשחקן חופשי. בשנת 1946 חזר לקדנציה שנייה בפניארול ופרש אחריה.
ביוגרפיה > נבחרת אורוגוואי

במדי נבחרת אורוגוואי זכה בקופה אמריקה 1942, ובסך הכל כבש 15 שערים בטורניר הקופה אמריקה, יותר מכל שחקן אורוגוואי אחר, ועד היום ממוקם במקום השלישי בטבלת כל הזמנים בצוותא לתאודורו פרננדס הפרואני.
סטטיסטיקה במדים הלאומיים

| נבחרת אורוגוואי> שנה | נבחרת אורוגוואי> הופעות | נבחרת אורוגוואי> שערים |
| --- | --- | --- |
| 1935 | 1 | 0 |
| 1936 | 2 | 0 |
| 1937 | 6 | 5 |
1938: 1
| 1939 | 4 | 5 |
| 1940 | 4 | 3 |
1941: 0
| 1942 | 6 | 5 |
| סה"כ | 24 | 19 |
תארים

אליפות אורוגוואי (4): 1935, 1936, 1937, 1938
אליפות ארגנטינה (2): 1943, 1944
קופה אמריקה: 1942
הערות שוליים

↑  תיאור השער של וארלה נגד ריבר פלייט, מתוך עמוד היוטיוב הרשמי של בוקה ג'וניורס
וארלה כובש את שערו המפורסם ביותר נגד ריבר פלייט בשנת 1943
סדרת המאה

ארבעת מטוסי סדרת המאה הראשונים: F-100 סופר-סייבר, F-101 וודו, F-102 דלתא-דאגר ו-F-104 סטארפייטר
סדרת המאה (באנגלית: Century Series) היא סדרת מטוסי קרב אמריקאיים סילוניים מהדור השני שנבנו בשנות ה-50 וה-60 של המאה ה-20 שקיבלו את הסימונים 100 ומעלה.
רקע

לאחר מלחמת העולם השנייה וכחלק מלקחיה נוצר חיל האוויר של ארצות הברית ואיתו שונתה גם שיטת סימון מטוסי הקרב. בעבר מטוסי הקרב סומנו באות P כלומר רדיפה (pursuit) כמו ה-P-51 מוסטנג למשל, עם שינוי השיטה מטוסי הקרב סומנו באות F כלומר קרב ("fighter"). אך המספור המשיך מאותה הנקודה שבו הופסק לפני (כמו ה-F-86 סייבר לדוגמה).
בשנת 1963 נוצרה שיטת סימון חדשה שאיחדה את שיטת הסימון לשלושת הצבאות הגדולים (חיל האוויר, חיל הים, והצבא), לפי שיטה זו המספור אופס, ומטוסים חדשים אשר יוצרו תחת שיטת סימון זו זכו למספור נמוך, כגון ה-F-4 פנטום (ה-F-117 נייטהוק הוא היוצא מהכלל). המטוסים שיוצרו עד לשנת 1963 וזכו למספרים F-100 ומעלה נקראים מטוסי סדרת המאה.
רשימת המטוסים

המטוסים המשויכים בדרך כלל לסדרת המאה:
F-100 סופר סייבר
F-101 וודו
F-102 דלתא-דאגר
F-104 סטארפייטר
F-105 ת'נדרצ'יף
F-106 דלתא-דארט
רשימת המטוסים > מאפיינים

מטוסי הסדרה התאפיינו בטכנולוגיות פורצות דרך. ה-F-100 היה המטוס הראשון בשירות מבצעי ששבר את מהירות הקול בטיסה ישרה, F-101 היה הראשון שהגיע ל-1,600 קמ"ש, ה-F-102 היה המטוס הראשון שנבנה בהתחשבות בחוק השטחים. שלושה ממטוסי הסדרה (F-101,‏ F-102 ו-F-106) נשאו טילי אוויר-אוויר גרעיניים שנועדו להרוס מבנים גדולים של מפציצים אסטרטגיים, הטילים האלה היו היחידים בארסנל הגרעיני של ארצות הברית שהיו תחת אחריותו המלאה של הטייס (במהלך המשימה).
רשימת המטוסים > יוצאים מהכלל

פריצות דרך דומות לאלו של מטוסי סדרת המאה הושגו גם במטוסי הצי (ווט F-8 קרוסיידר ו-F4D סקייריי לדוגמה), אך שיטת המספור השונה של הצי מנעה מהם להיכנס לאותה קטגוריה. מטוסים אחרים כמו F-4 פנטום (שסומן בהתחלה כ-F-110 ספקטר), F-111 ארדוורק ו-F-117 לא נכללו בקבוצה.
גם מטוסי ניסוי שנכשלו ולא נכנסו לשירות פעיל כגון XF-103,‏ YF-107 ו-XF-108 Rapier לא נכללים בין מטוסי סדרת המאה.
F-100D
F-101
F-102
F-104G
F-105D
F-106A
ערך זה הוא קצרמרבנושא תעופה. אתם מוזמנים לתרום לוויקיפדיה ו.
סברני

| --- | --- |

מפה של נוביה זמליה, בחלקה הצפוני סברני
 נתונים גאוגרפיים
 מיקום:  באוקיינוס הקרח הצפוני, במחוז ארכנגלסק שברוסיה
 קואורדינטות:  55°45′08″N 37°37′56″E﻿ / ﻿55.7522222222222°N 37.6322222222222°E﻿ / 55.7522222222222; 37.6322222222222
 ארכיפלג:  נובאיה זמליה
 שטח:  48,904 קמ"ר
 אורך:  570 ק"מ
 רוחב:  115 קילומטר
 גובה מרבי:  1,547 מטר
 נתונים מדיניים
 מדינה:  רוסיה
 אוכלוסייה:  0
 אזור זמן:  UTC+04:00
 על שם:  צפון 
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסברני(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסברני
 
האי סֶבֶרנִי (ברוסית: о́стров Се́верный, האי הצפוני) הוא האי הצפוני מבין שני האיים הגדולים של ארכיפלג נובאיה זמליה, הממוקם באוקיינוס הקרח הצפוני, במחוז ארכנגלסק שברוסיה. האי נמצא כ-400 קילומטרים צפונית לחלקה היבשתי של רוסיה.
גאוגרפיה

כחלק מארכיפלג נובאיה זמליה, סברני הוא המשך של הרי אורל. שטחו הוא 48,904 קמ"ר, ומכאן שהוא האי הגדול מבין איי הארכיפלג והאי ה-30 בגודלו בעולם. משום שהארכיפלג נחשב כחלק מאירופה, ניתן לומר כי האי הוא הרביעי בגודלו באירופה (לאחר בריטניה הגדולה, איסלנד ואירלנד). הוא מופרד מהאי הדרומי המרכזי של נובאיה זמליה, יוז'ני (ברוסית: "דרומי"), על ידי מצר מטוצ'קין, שרוחבו בנקודה הצרה ביותר שלו כ-600 מטרים בלבד. ממערב לאי נמצא ים ברנץ וממזרחו ים קארה.
האי הררי וידוע בקרחונים הרבים שבו. למעשה, 40% משטח האי מכוסה על ידי כיפת הקרח סברני, שהיא הקרחון היבשתי הגדול באירופה (כ-20,500 קמ"ר). קרחון זה גדול משמעותית מואטנאיוקול שבאיסלנד (כ-7,900 קמ"ר). בקרחון נונאטאקים אחדים.
בחלק הצפוני של האי, במקום הקרוי "כף המשאלה" (ברוסית: Мыс Желания), פועלת תחנה מטאורלוגית.
היסטוריה

סברני נקרא בעבר ארץ ליטקה, על שמו של פיודור ליטקה, מגלה ארצות רוסי שחקר אותו.
לשון היבשה סוּחוֹי נוֹס (Сухой Нос) נמצאת בחלקו הדרומי ביותר של האי. המקום מפורסם משום שהיה אתר לניסויים בנשק גרעיני של ברית המועצות בין 1958 ל-1961. ב-30 באוקטובר 1961 נוסתה על האי "פצצת הצאר", פצצת המימן הגדולה ביותר שיוצרה אי פעם, שהייתה בעלת מטען פוטנציאלי של 100 מגהטון TNT (בפועל, בשל בעיות טכניות השתחרר מטען חלש יותר, של 50–57 מגהטון). הפצצה הוטלה ממטוס Tu-95, שהותאם במיוחד לשאתה במנשא חיצוני, זאת משום שבתא הפצצות של המטוס לא היה די מקום עבורה. הפצצה הוטלה מגובה 10,500 מטר, הוצנחה עד לגובה של 4,000 מטר, ואזי התפוצצה.
כיום בסברני בסיס צבאי ימי של הצבא הרוסי, והוקם בו נמל.
גלריה

תצפית מכף המשאלה
קרחון במערב האי
ניבתנים נחים על חופיו של סברני
הערות שוליים

↑  Largest And Highest Islands Of The World, WorldAtlas (באנגלית אמריקאית)
תצלום לווין של נובאיה זמליה, סברני בצפון הארכיפלג
עומר ריינגולד

| --- | --- |
אין תמונה חופשית
 לידה:  20 באפריל 1969 (בן 55) תל אביב-יפו, ישראל 
 ענף מדעי:  מדעי המחשב 
 מקום לימודים:  מכון ויצמן למדע 
 מנחה לדוקטורט:  מוני נאור 
 מוסדות:  אוניברסיטת סטנפורד 
 תלמידי דוקטורט:  שחר לובט, יפתח הייטנר 
 פרסים והוקרה:  פרס גדל (2009)  פרס גרייס הופר (2005)  עמית ACM (2014) 
 omereingold.wordpress.com
 
עומר ריינגולד (נולד ב-20 באפריל 1969) הוא פרופסור במחלקה למדעי המחשב באוניברסיטת סטנפורד. זוכה פרס גדל לשנת 2009.
אודות

ריינגולד נולד בתל אביב וגדל בגבעתיים. הוא למד במגמת התיאטרון בתיכון תלמה ילין. שירת במסגרת גרעין נח"ל אמנויות במצפה רמון.
הוא למד לתואר ראשון מתמטיקה באוניברסיטת תל אביב, ואחרי שנה עבר ללימודי מדעי המחשב. הוא סיים את התואר בשנת 1994 וסיים דוקטורט במכון ויצמן בהנחיית פרופסור מוני נאור. הוא עשה לימודי פוסט דוקטורט במכון ויצמן, במעבדות שנון של חברת AT&T ובמכון ללימודים מתקדמים שבפרינסטון.
בשנת 2004 הצטרף למחלקה למדעי המחשב ולמתמטיקה שימושית במכון ויצמן למדע. מאוחר יותר עבר לאוניברסיטת סטנפורד.
באוקטובר 2004 הוכיח, במאמר פורץ דרך, את שקילות מחלקות הסיבוכיות L ו-SL.
בשנת 2009 זכה יחד עם סליל ודהן ואבי ויגדרזון בפרס גדל על עבודתו בנושא "מכפלות 'זיג-זג' של גרפים".
הערות שוליים

↑  2009 Gödel Prize, European Association for Theoretical Computer Science
| --- | --- |
בקרת זהויות :  NLI: 987007355300105171  ACM DL: 81100032941  dblp: r/OmerReingold  LCCN: nb2009006475  MGP: 180007  VIAF: 306104873   WorldCat (עם VIAF): 306104873
עומר צלישר

עומר צלישר (נולד ב-22 בינואר 1993) הוא כדורגלן ישראלי המשחק בעמדת הקשר האחורי.
קריירה

צלישר התחיל לשחק כדורגל בקבוצות הילדים של מכבי נתניה, וכשהיה בן 14 עבר למחלקת הנוער של בית"ר טוברוק. בקיץ 2012 חתם בקבוצה הבוגרת של מכבי נתניה, וב-19 ביולי 2012 ערך את הופעת הבכורה שלו במועדון, בהפסד 1–2 לקופס הפינית במסגרת מוקדמות הליגה האירופית. ב-25 באוגוסט 2012 ערך את הופעת הבכורה שלו בליגת העל, במשחק מול הפועל חיפה שהסתיים בתיקו 0–0. במהלך העונה שולב צלישר לרוב כמחליף, וערך בסך הכל 24 הופעות בליגת העל בעונת 2012/2013, אשר בסופה ירדה הקבוצה לליגה הלאומית. בעונת 2013/2014 הפך צלישר לשחקן הרכב קבוע, וב-22 בנובמבר 2013 הבקיע את שער הבכורה שלו בקריירה בניצחון 2–1 נגד הפועל עפולה. בתום העונה חזרה מכבי נתניה לליגת העל והעפילה לגמר גביע המדינה, שם פתח צלישר בהרכב בהפסד 1-0 לעירוני קריית שמונה. בעונת 2014/2015 שותף ב-20 משחקים בליגה הבכירה. את שערו הראשון בליגת העל הבקיע ב-27 בספטמבר 2014, בהפסד 1–2 לעירוני קריית שמונה.
ב-18 באוגוסט 2015 חתם צלישר בהפועל ניר רמת השרון מהליגה הלאומית. ב-19 בינואר 2016 חזר לליגת העל כאשר חתם בעירוני קריית שמונה. את שערו היחיד במדי עירוני קריית שמונה כבש ב-2 באפריל 2016, בניצחון 2–0 על מכבי נתניה, ובסך הכל עד תום עונת 2016/2017 ערך 12 הופעות במדי הקבוצה. בעונת 2017/2018 שותף ב-24 משחקים ליגה.
ב-17 ביולי 2017 חתם צלישר בהפועל עפולה, ובעונת 2017/2018 ערך במדיה 34 הופעות בליגה הלאומית וכבש שישה שערים.
ב-23 באוגוסט 2018 צלישר חתם בהפועל רמת גן. ב-17 בינואר 2019 חתם צלישר בהפועל כפר סבא.
ב-6 בפברואר 2020 חתם צלישר בהפועל פתח תקווה. ב-30 ביוני 2020 שוחרר מהקבוצה.
ב-19 באוגוסט 2020, צלישר חתם בהפועל אום אל-פחם מהליגה הלאומית.